title: Clamor Amarga
text: A Clamor Amarga, Clamor Salada u Clamor d'Almacellas, Clamor de Tamarit u simplament La Clamor (en catalán Clamor d'Almacelles, localment Cllamor d'Almacelles) ye un barranco situau en a Francha Oriental d'Aragón y que ha feito historicament parti d'a muga entre Aragón y Catalunya.
  
  Cheografía
  A Clamor Amarga se forma o termín municipal d'Albelda en a provincia de Uesca y recorre quantos kilometros a traviés d'as comarcas de Segrián (provincia de Leida) y Litera ta rematar desembocando en a Cinca, en o termín municipal de Zaidín, amán de Fraga.
  
  O suyo cabal ye irregular y escaso y sirve en muitos puntos ta sinyalar a muga entre Aragón y Catalunya.
  
  Historia
  A referencia mas antiga que existe sobre a Clamor Amarga la fa o rei Sancho Remíriz en 1089 quan situa a iste barranco como muga oriental d'o Reino de Monzón:
  
  A batalla de Fraga de l'anyo 1134 se desenvolicó en a redolada de La Clamor, estando probablement en iste puesto a on o rei Alifonso I d'Aragón fixó o suyo campamento en retirar as suyas tropas enta o nord-este debiu a la presión de l'exercito musulmán de Fraga.
  
  En l'anyo 1173 torna a apareixer documentación de a Clamor Amarga como muga fixada por o bispe de Leida con os templers de Monzón ta o pago de diezmos a la suya diocesi:
  
  A la fin sería en 1305 quan o rei Chaime II d'Aragón confirmó en as Cortz de Zaragoza, que a muga d'Aragón se trobaba en o río Noguera Ribagorzana y a Clamor d'Almacellas, quedando alavez Zaidín en o canto aragonés y Fraga (que dimpués s'adscribió a o Reino d'aragón por as Cortz de Daroca de 1311) en o catalán.
  
  Referencias
  
  Vinclos externos 
    La Clamor Amarga como límite de términos o territorios. La teua, la nostra història.
    Articlo en a GEC.
    Datos d'a CHE sobre a Clamor Amarga
  
  Afluents d'o río Cinca
  Barrancos d'a provincia de Uesca
  Barrancos de Litera
  Barrancos d'a Cinca Baixa
  Barrancos que fan de muga entre Aragón y Catalunya